Diari Oficial de la Generalitat Valenciana


Sumari del DOGV 8617, del 21-08-2019 (2019/8143)

RESOLUCIÓ de 7 d'agost de 2019, de la Conselleria d'Educació, Cultura i Esport, per la qual es modifica l'autorització al centre privat d'Educació Infantil, Primària i Secundària denominat Santiago Apóstol, de València.
---------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8617

Data del DOGV
:   21-08-2019

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2019/8143


Data del document
:   07-08-2019

Organisme emissor
:   Conselleria d'Educació, Cultura i Esport

Tipus de document
:   Resolució

Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport
    * centre d'ensenyament

RESOLUCIÓ de 7 d'agost de 2019, de la Conselleria d'Educació, Cultura i Esport, per la qual es modifica l'autorització al centre privat d'Educació Infantil, Primària i Secundària denominat Santiago Apóstol, de València. [2019/8143]  
L'expedient 2018/017 ha sigut iniciat a instàncies de la titularitat del centre privat d'Educació Infantil, Primària i Secundària denominat Santiago Apóstol, amb número de codi 18819435, situat al carrer del Doctor Olóriz, núm. 36, de València, en sol·licitud de modificació de l'autorització per ampliació d'unitats d'Educació Especial suport a la integració i supressió dels ensenyaments d'Educació Infantil de Primer cicle.  
La Direcció General de Centres i Personal Docent va informar favorablement, al centre, l'adequació de les instal·lacions proposades, quant a espais educatius, segons la normativa aplicable.  
En l'expedient consta de la proposta favorable de la direcció territorial competent en matèria educativa, de la província de València, sobre la base de l'informe de la Unitat Tècnica de Construccions, respecte a les instal·lacions, i del compromís de la titularitat del centre de presentar la relació del professorat i les titulacions respectives abans de l'inici del curs escolar, de conformitat amb la legislació aplicable.  
  
Vista la Llei orgànica 8/1985, de 3 de juliol, reguladora del dret a l'educació; la Llei orgànica 2/2006, de 3 de maig, d'Educació, modificada per la Llei orgànica 8/2013, de 9 de desembre, per a la millora de la qualitat educativa; el Reial decret 132/2010, de 12 de febrer, pel qual s'estableixen els requisits mínims dels centres que impartisquen els ensenyaments del segon cicle de l'Educació Infantil, l'Educació Primària i l'Educació Secundària; el Decret 2/2009, de 9 de gener, del Consell, pel qual s'estableixen els requisits mínims que han de complir els centres que impartisquen el primer cicle de l'Educació Infantil en la Comunitat Valenciana, i el Reial decret 332/1992, de 3 d'abril, sobre autoritzacions de centres docents privats per a impartir ensenyaments de règim general no universitaris.  
Vista la proposta del director general de Centres Docents i de conformitat amb aquesta, i en exercici de les atribucions conferides per l'article 28 de la Llei 5/1983, de 30 de desembre, del Consell, i l'article 4 del Decret 186/2017, de 24 de novembre, del Consell, pel qual s'aprova el Reglament orgànic i funcional de la Conselleria d'Educació, Investigació, Cultura i Esport, i en virtut de la delegació establida en la Resolució de 26 d'octubre de 2016, resolc:  
  
Primer  
Modificar l'autorització del següent centre privat, ateses les característiques, ensenyaments i capacitat màxima que s'assenyalen.  
Codi: 42956880.  
Denominació genèrica del centre: centre privat d'Educació Infantil, Primària i Secundària.  
Denominació específica del centre: Santiago Apóstol.  
Titularitat: Arquebisbat de València.  
Domicili: carrer Doctor Olóriz, núm. 36.  
Localitat: València.  
Província: València.  
Modificació que s'autoritza:  
Ampliació d'una unitat d'Educació Especial suport a la integració i supressió dels ensenyaments d'Educació Infantil de primer cicle, de manera que el centre queda configurat, íntegrament, amb la següent composició:  
3 unitats d'Educació Infantil de segon cicle amb 75 llocs escolars.  
  
6 unitats d'Educació Primària amb 150 llocs escolars.  
4 unitats d'Educació Secundària Obligatòria, amb 120 llocs escolars.  
1 unitat d'Educació Especial (suport a la integració) Primària amb 15 llocs escolars.  
1 unitat d'Educació Especial (suport a la integració) Secundària amb 15 llocs escolars.  
  
Segon  
La present autorització donarà lloc a les corresponents inscripcions en el Registre de Centres Docents de la Comunitat Valenciana.  
  
Tercer  
La present resolució tindrà efectes des de la data en què es dicta, no obstant això, els seus efectes acadèmics s'entenen referits a partir de l'inici del pròxim curs escolar 2019-2020.  
  
De conformitat amb el que estableixen els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques i els articles 10, 25 i 46 de la Llei 29/1998, de 13 de juliol, reguladora de la jurisdicció contenciosa administrativa, contra el present acte, que posa fi a la via administrativa, es podrà interposar un recurs potestatiu de reposició o plantejar directament un recurs contenciós administratiu en els terminis i davant els òrgans que s'indiquen a continuació:  
a) El recurs de reposició haurà d'interposar-se davant l'òrgan que ha dictat l'acte, en el termini d'un mes a comptar des de l'endemà de la notificació.  
b) El recurs contenciós administratiu haurà de plantejar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de la notificació.  
Per als interessats que no siguen objecte de notificació, els terminis començaran a comptar des de l'endemà de la publicació en el Diari Oficial de la Generalitat Valenciana.  
  
València, 7 d'agost de 2019.- El conseller d'Educació, Cultura i Esport, p. d. (R 26.10.2016), el secretari autonòmic d'Educació i Formació Professional: Miguel Soler Gracia.